Grīva (Daugavpils) - Vikipēdija

# Grīva (Daugavpils)

### Vikipēdijas raksts

Šis raksts ir par Grīvu - Daugavpils pilsētas daļu. Skaties nozīmju atdalīšanas lapu, lai uzzinātu par citām jēdziena grīva nozīmēm.

Grīva
pilsēta Latvijā (1917-1956)
pievienota Daugavpilij

Citi nosaukumi | Jeruzaleme (Иерусалим) Grīva-Zemgale (Griwe-Semgallen)
Rajons | Daugavpils rajons

Grīva - Daugavpils pilsētas daļa, agrākā pilsēta.

### [izmainīt šo sadaļu] Vēsture

18. gs. sākumā uz Kalkūnes muižas zemes izveidojās amatnieku un sīktirgotāju apmetne Jeruzaleme. Kad tika būvēti Daugavpils cietokšņa priekštilta nocietinājumi (1810-1818. g.) Jeruzalemi nojauca.

Jauna apdzīvota vieta - Grīva - izveidojās 19. gs. sākumā ārpus cietokšņa zemes pie Lauceses upes grīvas. 1831-[[1859].g. bija pievienota Daugavpilij, pēc tam ietilpa Kurzemes guberņā. Nedaudz vēlāk Lauceses otrā krastā izveidojās Zemgales miests. 1859. gadā pēc apvienošanas ar Zemgales miestu Grīva kļuva par lielāko miestu Kurzemes guberņā ar daudznacinālu iedzīvotāju sastāvu.

Pilsētas tiesības ieguva 1917. g. Iedzīvotāji nodarbojās galvenokārt ar sīktirdzniecību, amatniecību un dārzkopību. 1.pasaules kara laikā bija vācu okupācijā. No 1918.g. novembra līdz 1919.g. septembrim bija lielinieku varā. 1. pasaules kara laikā gandrīz pilnībā nopostīta. Iedzīvotāju skaits samazinājās gandrīz 6 reizes.

1935.g. Grīva bija visnelatviskākā pilsēta Latvijā (latvieši 21,9%). Starp reliģiskajām konfesijām pārsvarā bija vecticībnieki (46%). No 1875. līdz 1879 Grīvas vācu skolā mācījies J. Rainis. 1930-1950.g. Grīva bija Ilūkstes apriņķa centrs, 1950-1956.g. - Grīvas rajona centrs. 1956.g. pievienota Daugavpilij.

| Šis ar Latvijas ģeogrāfiju saistītais raksts ir nepilnīgs. Jūs varat dot savu ieguldījumu Vikipēdijā, papildinot to.

Saturs iegūts no "http://lv.wikipedia.org../../../g/r/%C4%AB/Gr%C4%ABva_%28Daugavpils%29_2799.html"

Kategorijas: Nepabeigti raksti par Latvijas ģeogrāfiju | Latvijas bijušās pilsētas

##### Views

- Raksts
- Diskusija
- Pašreizējā versija

##### Meklēt

##### Citās valodās

- Lietuvių